b'\n_START_ARTICLE_\nPilatus PC-9M \xc2\xbbHudournik\xc2\xab\n_START_PARAGRAPH_\nPilatus PC-9M \xc2\xbbHudournik\xc2\xab je nadgradnja \xc5\xa1olskega voja\xc5\xa1kega letala Pilatus PC-9, ki so jo izvedla slovenska in izraelska podjetja za Slovensko vojsko, tako da lahko izvaja ve\xc4\x8d bojnih nalog.\n_START_SECTION_\nModifikacije v primerjavi s Pilatus PC-9\n_START_PARAGRAPH_\nRazli\xc4\x8dica PC-9M, ki je bila predstavljena leta 1997, je bila izdelana kot plod sodelovanja Slovenske vojske in izraelske voja\xc5\xa1ke industrije in je narekovala nove standarde tega letala. Ima podalj\xc5\xa1ano hrbtno plavut letala, kar izbolj\xc5\xa1a stabilnost letala, pod krili ima obe\xc5\xa1ene nosilce za oro\xc5\xbeje, prav tako ima tudi nov motor. V pilotski kabini pa ima in\xc5\xa1trumente prilagojene za bojne naloge. Ta model je \xc5\xbee v samem za\xc4\x8detku naletel na dober odziv: Slovenija je v decembru leta 1997 naro\xc4\x8dila 9 letal, januarja leta 1999 je Oman naro\xc4\x8dil 12 primerkov, 8. januarja pa 2003 je Irska podpisala pogodbo o dobavi 8 letal.'